पाएं अपने शहर की ताज़ा ख़बरें और फ्री ई-पेपरडाउनलोड करें
छत्तीसगढ़ के गरियाबंद में पुलिस ने मंगलवार को दो हीरा तस्करों को गिरफ्तार किया है। पकड़े गए आरोपियों के पास से 12 हीरे बरामद हुए हैं। इनकी बाजार में कीमत करीब ढाई लाख रुपए बताई जा रही है। दोनों आरोपी हीरे बेचने के लिए ग्राहक की तलाश में थे। खास बात यह है कि आरोपियों की गाड़ी में MP सरकार की ऑन ड्यूटी का पोस्टर चस्पा था। मामला छुरा थाना क्षेत्र का है।
जानकारी के मुताबिक, पुलिस को सूचना मिली कि मध्य प्रदेश नंबर की गाड़ी से हीरों की तस्करी की जा रही है। इस पर एक टीम का गठन किया गया और सूचना के आधार पर सड़क पर नाकाबंदी की गई। इसी दौरान मंगलवार को छुरा महाविद्यालय के पास पुलिस ने एक सफेद रंग की गाड़ी को रोका। उसमें दो युवक सवार थे। तलाशी के दौरान अलग-अलग 5 और 7 हीरे बरामद किए गए।
पकड़े गए आरोपी रायपुर में खमतराई के शिवानंद नगर निवासी जितेंद्र शर्मा और सैय्यद जीशान हैं। पुलिस ने जो गाड़ी जब्त की है, उस पर मध्य प्रदेश शासन ऑन ड्यूटी लिखा हुआ था। आशंका है कि दोनों आरोपी ओडिशा से हीरा तस्करी कर ले जा रहे थे। फिलहाल आरोपियों से पूछताछ की जा रही है। पुलिस ने कार जब्त कर ली है। उसके संबंध में भी जानकारी जुटाई जा रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn